রেবেকা মমিন

রেবেকা মমিন (১৫ মে ১৯৪৭ – ১১ জুলাই ২০২৩) ছিলেন বাংলাদেশি একজন রাজনীতিবিদ। তিনি নেত্রকোণা-৪ আসনের সংসদ সদস্য ছিলেন।

 প্রাথমিক জীবন 
রেবেকা মমিন ১৫ মে ১৯৪৭ সালের তৎকালীন ব্রিটিশ ভারিতের ময়মনসিংহের নেত্রকোণায় মোহনগঞ্জ উপজেলায় জন্মগ্রহণ করেন। তার পিতার নাম আশরাফ আলী খান এবং মাতার নাম কামরুন নাহার খানম। তার স্বামী আবদুল মোমিন ছিলেন সাবেক মন্ত্রী ও সংসদ সদস্য, এই দম্পতীর এক মেয়ে। তিনি রাজশাহী বিশ্ববিদ্যালয় থেকে বিএ সম্মানসহ এমএ ডিগ্রি অর্জন করেন।

 রাজনৈতিক জীবন 
রেবেকা মমিন রাজশাহী বিশ্ববিদ্যালয়ে অধ্যয়নকালীন ছাত্রলীগের রাজনীতিতে সম্পৃক্ত হন। তিনি ১৯৬৯ এর গণআন্দোলনে নেতৃত্ব দেন এবং ১৯৭১ সালের মুক্তিযুদ্ধে অংশগ্রহণ করেন। তিনি নেত্রকোণা জেলা আওয়ামী লীগের সাবেক সদস্য।

তিনি ২৯ ডিসেম্বর ২০০৮ সালে অনুষ্ঠিত নবম, ৫ জানুয়ারি ২০১৪ সালে অনুষ্ঠিত দশম ও ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নেত্রকোণা-৪ আসন থেকে সংসদ সদস্য নির্বাচিত হন।

নবম জাতীয় সংসদে মহিলা ও শিশু বিষয়ক মন্ত্রণালয় সম্পর্কিত স্থায়ী কমিটির সদস্য, দশম জাতীয় সংসদে মহিলা ও শিশু বিষয়ক মন্ত্রণালয় সম্পর্কিত স্থায়ী কমিটির সভাপতি ও সরকারি হিসাব সম্পর্কিত স্থায়ী কমিটির সদস্য এবং একাদশ জাতীয় সংসদে স্থানীয় সরকার মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন তিনি।

 মৃত্যু 
রেবেকা মমিন ১১ জুলাই ২০২৩ মঙ্গলবার ভোর সাড়ে ৪টায় ঢাকার স্কয়ার হাসপাতালে বার্ধক্যজনিত রোগে চিকিৎসাধীন অবস্থায় মৃত্যুবরণ করেন। তাকে কাজিয়াটি গ্রামের পারিবারিক কবরস্থানে সমাহিত করা হয়।

 তথ্যসূত্র 

বিষয়শ্রেণী:১৯৪৭-এ জন্ম
বিষয়শ্রেণী:২০২৩-এ মৃত্যু
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:নেত্রকোণা জেলার রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:জাতীয় সংসদের মহিলা সদস্য
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী